User:345deepakmishra/sandbox

पटकथा "मंगली भौजी" बिहार के एक गाँव में रहने वाली एक ऐसी महिला की कहानी है, जिसकी ज़िन्दगी में दुःखों के पहाड़ ने कई बार अपने पत्थरों के चोट से उसे घायल कर उसे लाचार किया। परन्तु टीसते घाव और काँपती 'रूह के साथ हर बार अपनी ज़िन्दगी को समेट कर अगले पड़ाव की तरफ चल पड़ती है। ये एक ऐसे महिला की कहानी है, जिसके जीवन के हरेक पड़ाव पर निष्ठुर ज़िन्दगी ने अग्नि परीक्षा ली है। "मंगली", जिसके बचपन में ही सर से बाप का साया उठ जाता है, अजीबो-गरीब परिस्थिति में शादी होती है। जब सुख करने का समय आता है, तो भरी जवानी में पति भगवन को प्यारे हो जाते है। जब बेटे का सुख देखना होता है, तो जवान बेटे भी जीवन से हाथ धो बैठते है। इन सब के बीच "मंगली" किस तरह अपने आत्मद्वंद, अपने रूठे भाग्य तथा पुरे समाज के साथ एक लड़ाई लड़ रही है। ये सब रोमांच आपको इस कहानी में मिलेगा जो आपको ज़िन्दगी के कई रूप को दिखायेग। पहली नज़र में मंगली भौजी इस नए दौर की उपन्यास नहीं लगती। परन्तु इसकी कहानी आज के लिए ज्यादा प्रासंगिक लगती है। ये किताब महज़ एक उपन्यास मात्र नहीं है, जिसे अपने मनोरंजन के लिए पढ़ा और कहानी के काल्पनिक पात्रों में खो गए। बल्कि ये राख़ से चमकाया एक आईना है, जो आदर्श समाज के उन काले स्वरुप को दिखती है, जो स्वार्थ, लोभ,अन्धविश्वास, भ्र्ष्टाचार, दुर्व्यवहार  भेद-भाव से लिप्त है। दुर्भाग्यवश हम (पाठक) भी उसी आदर्श समाज का एक हिस्सा है। इस कहानी में कुछ ऐसे पन्ने भी है जिसमे हमें अपना वास्तविक चेहरा दिख जाता है। लेखन शैली कहानी बड़े रचनात्मक शैली से लिखी गयी है, जो पाठक को शुरू से अंत तक बांध कर रखती है। अर्थात अगर आपके पास समय हो तो ही ये पुस्तक पढ़ना शुरू करे क्योंकि एक बार पढ़ना शुरू कर दिया तो बिना पूरा पढ़े रह नहीं पाएंगे। कहानी में हिंदी भाषा के साथ आंचलिक शब्दों और बोलियों का प्रयोग किया गया गया है जो इस कहानी को रोचक बनाता है। गाँव में गायी जाने बाली होली के बोल और देसी कहावत का भरपूर उपयोग किया गया है जो अनायास ही आपके चेहरे पर मुस्कराहट ला देती है । उदाहरण के लिए " गोरिया कते निहोरा करैने गे फागुन के मासे " कहावत :- "नोन तेल के सरदारनी और गोइठा के भण्डारणी " इसके अलावा लेखक ने व्यंगोक्ति का भरपूर इस्तेमाल किया है जो कहानी को मनोरंजक बनता है। कहानी के सभी पात्र के जीवन में अलग अलग परिस्थिति में उत्पन्न हुए अलग-अलग मनोभाव को बड़ी ही वारीकी से उकेरा है । कहानी में कुछ भी अस्वाभाविक नहीं लगता है। खास कर लेखक ने कहानी के पात्रों के अलावा गाँव, गाँव की जीवन शैली तथा कहानी में घट रही घटना का एकदम सचित्र वर्णन किया है। पाठक को कभी भी ये महसूस नहीं होगा की वो कहानी के बाहर है। एक सफल लेखन उसे कहते है, जब पाठक कहानी पढ़ते समय अपने मस्तिष्क में दृश्य की काल्पनिक छवि बना सके।  "मंगली भौजी" के लेखक इसमें काफी हद तक सफल हुए है।

सामाजिक मुद्दे कई घटनाओ के माध्यम से लेखक ने गाँव एवं शहरी क्षेत्र के समसामयिक मुद्दे को भी बड़ी मुखर तरीके से उठाया है। उदाहरण के लिए बिजली की अव्यवस्थित उपयोग के कारण ग्रामीण क्षेत्रो में अक्सर जान माल का नुक्सान हो जाता है। ग्रामीण क्षेत्रों में कई बार लोग अन्धविश्वास में चक्कर में बहुत बड़ा कुकर्म कर बैठते है। सरकारी कर्मचारी भ्र्ष्टाचार में लिप्त होकर मानवीय नैतिकता को तार तार कर देते है। इस कहानी में इस तरह के कई मुद्दे को बड़ी ही चालाकी से पिरोया गया गया है। गुंजाईश :- सबप्लॉट की कमी :- कहानी बहुत ज्यादा एक पात्र "मंगली भौजी" के इर्द-गिर्द घूमती रहती है। कहानी में और भी कुछ ऐसे पात्र है। जिनका पृष्ठभूमि और भी विस्तृत रूप से दिखाया जा सकता था। इस तरह से ये कहानी एकदम एकतरफा नहीं लगता। नकारात्मकता :- लेखक ने दुःखों के घटना को तो बहुत ही बारीकी से दिखाया है, खास कर ग्रामीण परिवेश में मृत्यु होने पर माहौल किस तरह का होता है। साथ ही मृत्यु के धार्मिक अनुष्ठान को भी बड़े विस्तार से लिखा है जो कबीले तारीफ है। परन्तु लेखक ने ख़ुशी के पल को उतने विस्तार से नहीं लिखा। यहाँ लेखक ने थोड़ी जल्दीबाजी दिखाई है, जो कहानी में असंतुलन पैदा करती है। ये असंतुलन कहानी को थोड़ा नकारात्मकता की तरफ धकेल देती है, जो कई बार पाठक को विचलित कर देता है। अक्सर पाठक कहानी में एक सुखद अंत की कामना करते है लेकिन ये कहानी का अंत उतना सुखद नहीं है। कहानी दुखद अंत के साथ पाठक के दिमाग में कई तरह के अनगिनत मुश्किल सवाल छोड़ जाती है, जो पाठक को सोचने पर मजबूर कर देती है। ऐसा क्यों ?

निष्कर्ष मैंने कहानी के कुछ अंश प्रकाशन के पहले ही पढ़े थे, इसलिए  मैं इस किताब की बेसब्री से इंतज़ार कर रहा था। मिलते ही बिना रुके एक सांस में इससे पढ़ गया। मैंने पाया की लेखक ने निष्ठुर ज़िन्दगी के सच को भलीभांति प्रस्तुत किया है। हमें ये समझाया है की कैसे "ज़िन्दगी दुःखों के लात खाकर लतखोर बन जाती है।" "साकेत कुमार शर्मा" की "जातिनिति" के बाद यह दूसरी पुस्तक प्रकाशित हुई है। दूसरी उपन्यास के हिसाब से लेखक ने लेखन के क्षेत्र में एक लम्बी छलांग लगायी है। कहानी गंभीर है, रोचक है, तथा आम लोगो से जुड़ी है। सभी को एक बार इस किताब को जरूर पढ़ना चाहिए। मैं आशा करता हूँ की "साकेत कुमार शर्मा " इस तरह की बेहतरीन कहानी लिखते रहेंगे। मेरी शुभकामनायें उनके साथ है।